앞

<-

다음

->

瑜伽師地論卷第六十一

彌勒菩薩說

三藏法師玄□奉　詔譯

攝決擇分中有尋有伺等三地之四

復次如佛世尊爲出愛王所說經言. 彼王一時往詣佛所. 頂禮佛足自言世尊. 有一沙門若婆羅門. 來至我所. 以不眞實過失. 現前呵◑於我. 我於爾時其心不生悔惱憂내. 何以故. 觀此過失. 於我自身都不見故. 又有沙門若婆羅門. 來至我所. 以不眞實功德. 現前讚勸於我. 我於爾時心亦不生歡喜踊躍. 何以故. 觀此功德. 於我自身都不見故. 彼諸沙門及婆羅門旣退還已. 我便獨處空閑靜室. 生如是心籌量尋伺. 我當云何了知諸王眞實過失眞實功德. 若我知者當捨其失當修其德. 誰有沙門或婆羅門能了諸王眞實過失眞實功德. 亦能爲我廣開示者. 旣尋伺已便作是念. 唯我世尊一切知者一切見者. 定當了知諸王所有眞實過失眞實功德. 我今當往佛世尊所請問斯義. 故我今者來至佛所請決是義. 唯願如來爲我開示. 世尊云何諸王眞實過失. 云何諸王眞實功德. 作是請已. 爾時世尊. 告出愛王曰. 大王大王. 今者應當了知王之過失王之功德. 王衰損門王方便門. 王可愛法及能引發王可愛法

云何名爲王之過失. 大王當知. 王過失者. 略有十種. 王若成就如是過失. 雖有大府庫有大輔佐有大軍衆. 然不可歸仰. 何等爲十. 一種姓不高. 二不得自在. 三立性暴惡. 四猛利憤發. 五恩惠奢薄. 六受邪◑言. 七所作不思不順儀則. 八不顧善法. 九不知差別忘所作恩. 十一向縱任專行放逸

云何名王種姓不高. 謂有國王隨一下類王家而生非宿尊貴. 或雖於此王家而生. ◑女之子不相似子. 或是大臣輔相國師群官等子. 如是名王種姓不高. 云何名王不得自在. 謂有國王爲諸大臣輔相國師群官所制. 不隨所欲作所應作錫賚群臣. 於妙五欲亦不如意歡娛遊◑. 如是名王不得自在

云何名王立性暴惡. 謂有國王諸群臣類或餘人等. 隨於一處現行少小不如意事. 卽便對面◑黜發◑惡言. 咆勃忿◑◑蹙而住. 時生憤發設不對面. 背彼向餘而作於前◑辱等事. 設不對而亦不背彼同餘而作於前黜罵等事. 然唯內意憤◑◑怏. ◑惱害心◑怨恨心. 然不長時持憤◑心相續不捨. 復有內意憤◑◑快. ◑惱害心◑怨恨心. 亦於長時持憤◑心相續不捨. 由如是相對而暴惡. 背面暴惡. 懊◑暴惡. 暫時暴惡. 長久暴惡. 如是名王立性暴惡. 大王當知. 長久暴惡名獲大罪. 非是餘者

云何名王猛利憤發. 謂有國王. 諸群臣等有小愆過有少違越. 便削封祿奪去妻妾. 或以重罰而刑罰之. 如是名王猛利憤發

云何名王恩惠奢薄. 謂有國王. 諸群臣等供奉侍衛. 雖極淸淨善稱其心. 而以微劣軟言慰喩. 頒賜爵祿酬賞勳庸. 不能円滿不順常式. 或損耗已或稽留已. 或推注已或怨恨已. 然後方與. 如是名王恩惠奢薄

云何名王受邪◑言. 若有國王. 諸群臣等實非聰叡有聰叡慢. 貪濁偏黨不閑憲式. 情◑謀叛不修善政. 聽受信用如是輩人所進◑議. 由此因緣王務財寶名稱善政竝皆衰損. 如是名王受邪◑言

云何名王所作不思不順儀則. 謂有國王. 不能究察不審究察. 不能思擇不審思擇. 諸群臣輩於彼彼務機密事中. 不堪委任而委任之. 堪委任者而不委任. 堪驅役者而不驅役. 不堪役者乃驅役之. 應賞賚者而刑罰之. 應刑罰者而賞賚之. 又於群臣不善安處先王儀則. 由此群臣處大朝會. 餘論未終發言間絶. 不敬不憚而興◑諍. 不如旨敎而善奉行. 不正安住王之敎命. 如是名王所作不思不順儀則

云何名王不顧善法. 謂有國王. 不信他世亦不曉悟. 由於他世不信不悟. 便於當來善不善業愛非愛果. 不能信解. 不信解故無有羞恥. 隨情造作身語意業三種惡行. 不能時時布施修福受齋學戒. 如是名王不顧善法. 云何名王不知差別忘所作恩. 謂有國王. 於諸大臣輔相國師及群官等. 其心顚倒不善了知忠信伎藝智慧差別. 以不知故非忠信所生忠信想於忠於所非忠信想. 無伎藝所生伎藝想. 有伎藝所無伎藝想. 於惡慧所生善慧想. 於善慧所生惡慧想. 彼由如是心顚倒故. 於非忠信無有伎藝惡慧臣所. 敬重愛養. 忠信伎藝善慧臣所. 反生輕◑. 又諸臣等年耆衰邁. 曾於長夜供奉侍衛. 知其無勢無力無勇遂不敬愛. 不賜爵祿不酬其賞. 設被陵蔑捨而不問. 如是名王不知差別忘所作恩. 云何名王一向縱任專行放逸. 謂有國王. 於妙五欲一向沈沒. 耽著嬉◑愛樂受行. 不能時時◑勵方便作所應作勞賚群臣. 如是名王一向縱任專行放逸. 若有國王. 成就如是十種過失. 雖有大府庫有大輔佐有大軍衆. 而不可歸仰. 大王當知. 此十過失. 初一是王種姓過失. 餘九是大自性過失

云何名爲王之功德. 大王當知. 王功德者. 略有十種. 王若成就如是功德. 雖無大府庫無大輔佐無大軍衆. 而可歸仰. 何等爲十. 一種姓尊高. 二得大自在. 三性不暴惡. 四憤發輕微. 五恩惠猛利. 六受正直言. 七所作諦思善順儀則. 八願戀善法. 九善知差別知所作恩. 十不自縱任不行放逸

云何名王種姓尊高. 謂有國王. 處在相似王家而生. 宿世尊貴. 是相似子. 如是名王種姓尊高

云何名王得大自在. 謂有國主. 自隨所欲作所應作勞賚群臣. 於妙五欲歎娛遊◑. 於諸大臣輔相國師群官等所. 凡出敎命宣布無◑. 如是名王得大自在. 云何名王性不暴惡. 謂有國王. 諸群臣等隨於何處. 雖行增上不如意事. 性能容忍不現◑黜. 不發◑言亦不咆勃. 廣說乃至不生憤發. 亦不背面而作前事. 亦不內意◑匿忿◑. 亦不長夜蓄怨憤心相續不捨. 不現暴惡不背暴惡. 不處暴惡不久暴惡. 如是名王性不暴惡

云何名王憤發輕微. 謂有國王. 諸群臣等雖有大愆有大違越. 而不一切削其封祿奪其妻妾. 不以重罰而刑罰之. 隨過輕重而行黜罰. 如是名王憤發輕微

云何名王恩惠猛利. 謂有國王. 諸群臣等正直現前供奉持衛. 其心淸淨其心調順. 於時時中以正円滿軟言慰諭. 具足頒錫爵祿勳庸. 而不令彼損耗稽留◑勞怨恨. 易可供奉不難承事. 如是名王恩惠猛利

云何名王受正直言. 謂有國王. 諸群臣等實有聰叡無聰叡慢. 無濁無偏善閑憲式. 情無違叛樂修善法. 聽受信用如是輩人所進言議. 由此因緣國務財寶名稱善法皆悉增盛. 如是名王受正直言

云何名王所作諦思善順儀則. 謂有國王. 性能究察能審究察. 性能思擇能蕃思擇. 諸群臣等於彼彼務機密事中. 不堪委任而不委任. 堪委任者而委任之. 不堪役者而不驅役. 堪驅役者乃驅役之. 應賞賚者而正賞賚. 應刑罰者而正刑罰. 凡有所爲審思審擇. 然後方作而不卒暴. 又於群臣能善安處先王儀則. 由此群臣雖處宴會. 終不發言間絶餘論. 要待言終恭敬畏憚而興◑諍. 如其旨敎而善奉行. 能正安住王之敎命. 如是名王所作諦思善順儀則

云何名王顧戀善法. 謂有國王. 信知他世. 由信知故便於當來◑不◑業愛非愛果能善信解. 由信解故具足◑恥. 而不縱情作身語意三種惡行. 時時思擇布施修福受齋學戒. 如是名王顧戀善法

云何名王善知差別知所作恩. 謂有國王. 於諸大臣輔相國師及群官等. 心無顚倒能善了知忠信伎藝智慧差別. 若諸群臣忠信伎藝及與智慧. 若有若無竝如實知. 於其無者輕而遠之. 於其有者敬而愛之. 而正攝受. 又諸臣等年耆衰邁. 曾於長夜供奉侍衛. 雖知無勢無力無勇. 然念昔恩轉◑敬愛而不輕◑. 爵祿勳庸分賞無替. 如是名王善知差別知所作恩. 云何名王不自縱任不行放逸. 謂有國王. 於妙五欲而不沈沒耽著嬉◑愛樂受行. 能於時時◑勵方便作所應作勞賚群臣. 如是名王不自縱任不行放逸. 若王成就如是功德. 雖無大府庫無大輔佐無大軍衆. 而可歸仰. 大王當知. 如是十種王之功德. 初一名爲種姓功德. 餘九名爲自性功德. 云何名爲王衰損門. 大主當知. 王衰損門略有五種. 一不善觀察而攝群臣. 二雖善觀察而攝群臣無恩妙行縱有非時. 三專行放逸不思機務. 四專行放逸不守府庫. 五專行放逸不修法行. 如是五種皆悉名爲王衰損門. 云何名王不善觀察而攝群臣. 謂有國王. 於群臣等不能究察不審究察. 不能思擇. 不審思擇忠信伎藝智慧差別. 攝爲親侍加以寵愛. 厚賜爵祿重賞勳庸. 最機密處而相委任. 數以軟言現爲慰諭. 然此群臣所付財寶多有損費. 若遇怨敵惡友軍陣彼先退敗. 恐懼破散爲他所勝. 뿌留人後奔北無戀. 矯行惡策動왯王政. 如是名王不善觀察而攝群臣

云何名王雖善觀察而攝群臣無恩妙行縱有非時. 謂有國王. 雖於群臣性能究察能審究察. 性能思擇能審思擇忠信伎藝智慧差別攝爲親侍. 而不寵愛. 不如其量具賜爵祿. 最機密處亦不委任. 不數軟言現相慰諭後於一時王遇怨敵惡友軍陣. 廣說乃至大怖畏事命難現前. 爾時於臣方行寵愛. 廣說乃至數以軟言而相慰諭. 時群臣等共相謂曰. 王於今者危迫因緣. 方於我等暫行妙行非長久心. 知此事已. 雖有忠信伎藝智慧◑而不現. 如是名王雖善觀察而攝群臣無恩妙行縱有非時

云何名王專行放逸不思機務. 謂有國王. 於應和好所作所成機務等事. 而不時時獨處空閑. 或與智者共正思惟稱量. 觀察和好方便. 如是於應乖絶所作所成機務等事. 於應惠施所作所成機務等事. 於應軍陣所作所成機務等事. 於應攝受大力朋黨所作所成機務等事. 皆不時時獨處空閑. 或與智者共正思惟稱量. 觀察乘絶方便乃至攝受强黨方便. 如是名王專行放逸不思機務

云何名王專行放逸不守府庫. 謂有國王. 寡營事業拙營事業. 不持事業不觀事業. 不禁王門不禁宮門不禁府庫. 或於俳優伎樂笑弄倡逸等所. 或復耽樂博샹◑等. 非量損費所有財寶. 如是名王專行放逸不守府庫. 云何名王專行放逸不修法行. 謂有國王. 於世所知柔和淳質. 聰慧辯才. 得理解脫巧便. 無害樂無害法. 所有沙門若婆羅門. 不能數往禮敬諮詢云何爲善云何不善. 云何有罪云何無罪. 作何等業能致吉祥遠離諸惡. 設得聞已亦不◑勵如說修行. 不能時時惠施樹福受齋學戒. 如是名王專行放逸不修法行. 若有國王. 成就如是五衰損門. 當知此王退失現法後法義利. 謂前四門退現法利. 最後一門退後法利

云何名爲王方便門. 大王當知. 王方便門略有五種. 何等爲五. 一善觀察攝受群臣. 二能以時行恩沙行. 三無放逸專思機務. 四無放逸善守府庫. 五無放逸專修法行

云何名王能善觀察攝受群臣. 謂有國王. 於群臣等性能究察能審究察. 性能思擇能審思擇. 忠信伎藝智慧差別. 攝爲親侍. 如是名王能善觀察攝受群臣

云何名王能善以時行恩妙行. 謂有國王. 於諸群臣善觀察已. 攝爲親侍. 加以寵愛. 隨其度量厚賜爵祿重賞勳庸. 最機密處而相委任. 數以軟言現相慰諭. 彼於一時. 王遇怨敵惡友軍陣大怖畏事命難現前. 卽便냄竭顯示忠信伎藝智慧. 如是名王能善以時行恩妙行

云何名王無有放逸專思機務. 謂有國王. 於應和好所作所成機務等事. 能於時時獨處空閑. 或與智者共正思惟稱量. 觀察和好方便. 如是於應乖絶所作所成機務等事. 於應惠施所作所成機務等事. 於應軍陣所作所成機務等事. 於應攝受大力朋黨所作所成機務等事. 皆能時時獨處空閑. 或與智者共正思惟稱量. 觀察乖絶方便乃至攝受强黨方便. 如是名王無有放逸專思機務

云何名王無有放逸善守府庫. 謂有國王. 廣營事業巧營事業. 善持事業善觀事業. 善禁王門善禁宮門善禁府庫. 又於俳優妓樂笑弄倡逸等所. 不以非量而費財寶. 亦不耽樂博샹◑等. 如是名王無有放逸善守府庫. 云何名王無有放逸專修法行. 謂有國王. 於世所知柔和淳質. 聰慧辯才. 得理解脫巧便. 無害樂無害法. 所有沙門若婆羅門. 而能數往禮敬. 諮詢云何爲善云何不善. 何等有罪何等無罪. 作何等業能致吉祥遠離諸惡. 旣得聞已善能◑勵如說修行. 亦能時時惠施樹福受齋學戒. 如是名王無有放逸專修法行. 若有國王成就如是五方便門. 當知此王不退現法後法義利. 謂前四門不退現法所有義利. 最後一門不退後法所有義利. 云何名爲王可愛法. 大王當知. 略有五種. 諸王可愛可樂可欣可意之法. 何等爲五. 一世所敬愛. 二自在增上. 三能◑怨敵. 四善攝養身. 五能往善趣. 如是五種. 是王可愛可樂可欣可意之法

云何能引王可愛法. 大王當知. 略有五種能引諸王可愛之法. 何等爲五. 一恩養世間. 二英勇具足. 三善權方便. 四正受境界. 五勤修法行

云何名王恩養世間. 謂有國王. 性本知足於財寶門. 爲性謹愼不邪貪著. 如其所應積集財寶不廣營求. 又有國王. 性無貪◑. 成就無貪白◑之法. 以自所有庫藏珍財. 隨力隨能給施一切貧窮孤露. 又有國王. 柔和忍辱多以軟言曉諭國界. 於時時間隨其所應分賞爵祿. 終不以彼非所能業惡業重業役任群臣. 諸有違犯可矜恕罪. 卽便矜恕. 諸有違犯不可恕罪. 以實以時如理治罰. 如是名王以正化法恩養世間. 由王受行如是恩養世間法故. 遂感世間之所敬愛

云何名王英勇具足. 謂有國王. 計策無情武略円滿. 未降伏著而降伏之. 已隆伏者而攝護之. 廣營事業如前乃至不甚耽樂博샹◑等. 又善觀察應與不應，與勤－於僚庶應刑罰者正刑罰之. 應攝養者正攝養之. 如是名王英勇具足. 由王受行如是英勇具足法故. 遂能感得自在增上

云何名王善權方便. 謂有國王. 於應和好所作所成機務等事. 如前乃至於應攝受大力朋黨所作所成機務等事. 能正了知和好方便乃至攝受强黨方便. 如是名王善權方便. 由王受行如是善權方便法故. 遂能◑伏所有怨敵

云何名王正受境界. 謂有國王. 善能籌量府庫增減. 不奢不◑平等自處. 淸正受用衆雜受用勝妙受用. 隨其時候所宜受用. 與諸臣佐親屬受用. 在於勝處而爲受用. 奏諸伎樂而爲受用. 無有愆失而爲受用. 無愆失者謂疾惱時. 應食所宜避所不宜. 於康豫時消已方食. 若食未消或食而利. 皆不應食. 應共食者正現在前. 不應獨食精妙上味. 詭◑餘人. 如是名王正受境界. 由王受行如是正受境界法故. 遂能善巧攝養自身

云何名王勤修法行. 謂有國王. 具足◑信戒聞捨慧. 云何名王具足◑信. 謂有國王. 信解他世. 信解當來◑不◑業及愛非愛果與異熟. 如是名王具足◑信

云何名王具足◑戒. 謂有國王. 遠離殺生及不與取◑欲邪行妄語飮酒諸放逸處. 如是名王具足◑戒

云何名王具足◑聞. 謂有國王. 於現法義於後法義. 及於現法後法等義. 衆妙法門善聽善受習誦通利. 專意硏究善見善達. 如是名王具足◑聞

云何名王具足◑捨. 謂有國王. 雖在◑垢所◑衆中. 心恒淸淨遠離◑垢. 而處居家常行棄捨舒手樂施. 好興祠福惠捨円滿. 於布施時常樂平等. 如是名王具足◑捨

云何名王具足◑慧. 謂有國王. 如實了知善不善法有罪無罪修與不與勝劣黑白. 於廣分別諸緣生法亦如實知. 縱令失念生惡貪欲瞋◑忿恨. 覆惱◑嫉幻◑諂曲. 無◑無愧惡欲惡見. 而心覺悟竝不堅住. 如是名王具足◑慧. 如是名王勤修法行. 由王受行此法行故. 能往善趣. 如是五種能引發王可愛之法. 能引諸王現法後法所有利益. 謂初四種能引發王現法利益. 最後一種能引發王後法利益

復次大王當知. 我已略說王之過失. 王之功德. 王衰損門. 王方便門. 王可愛法. 及能引發王可愛法. 是故大王應當修學. 王之過失宜當遠離. 王之功德宜當修習. 王衰損門宜當遠離. 王方便門宜當修學. 王可愛法宜當希慕. 能引發王可愛之法宜當受行. 大王若能如是修學. 當獲一切利益安樂

復次如說生苦. 乃至略說五取蘊苦. 云何生苦. 當知此苦由五種相. 謂衆苦所隨故. ◑重所隨故. 衆苦所依故. 煩惱所依故. 不隨所欲離別法故. 云何衆苦所隨故苦. 謂生那落迦及一向苦餓鬼趣中. 若於胎生卵生生時. 種種憂苦之所隨逐故. 名衆苦所隨故苦. 云何◑重所隨故苦. 謂三界諸行爲煩惱品◑重所隨. 性不調柔不自在轉. 由此隨逐三界有情諸行生起. 故名◑重所隨故苦

云何衆苦所依故苦. 謂衰老等衆苦差別之所依故

云何煩惱所依故苦. 謂受生已. 於愛境愛於瞋境瞋. 於癡境癡. 由是因緣住不寂靜□蕩身心不安◑苦. 故名煩惱所依故苦

云何不隨所欲離別法故苦. 謂諸有情生者皆死生必殞沒. 所有壽命死爲邊際死爲終極. 如是等事非其所愛. 由此因緣唯受衆苦. 是以不隨所欲離別法故說生爲苦

云何老苦. 當知亦由五相. 謂於五處衰退故苦. 一盛色衰退故. 二氣力衰退故. 二諸根衰退故. 四受用境界衰退故. 五壽量衰退故

云何病苦. 當知病苦亦由五相. 一身性變壞故. 二憂苦增長多住故. 三於可意境不喜受用故. 四於不可意境非其所欲强受用故. 五能令命根速離壞故

云何死苦. 當知此苦亦由五相. 一離別所愛盛財寶故. 二離別所愛盛朋友故. 三離別所愛盛眷屬故. 四離別所愛盛自身故. 五於命終時備受種種極重憂苦故

云何怨憎會苦. 當知此苦亦由五相. 一與彼會生憂苦故. 二治罰畏所依止故. 三惡名畏所依止故. 四苦逼迫命終怖畏所依止故. 五越正法惡趣怖畏所依止故云何愛別離苦. 當知此苦亦由五相. 謂不與彼會生愁惱故. 由此因緣生愁歎故. 由此因緣身擾惱故. 念彼衆德思戀因緣意熱惱故. 應受用等有所闕故. 如愛別離苦. 求不得苦當知亦爾

云何五取蘊苦. 當知此苦亦由五相. 謂生苦器故. 依生苦器故. 苦苦器故. 壞苦器故. 行苦性故

復次依行差別建立三士. 謂下中上. 無自利行無利他行. 名爲下士. 有自利行無利他行. 有利他行無自利行. 名爲中士. 有自利行有利他行. 名爲上士. 復有四種補特伽羅. 或有行惡而非樂惡. 或有樂惡而非行惡. 或有行惡亦復樂惡. 或非行惡亦非樂惡. 若信諸惡能感當來非愛果報. 由失念故. 或放逸故. 近惡友故. 造作惡行. 是名行惡而非樂惡. 若先世來串習惡故. 喜樂諸惡惡欲所牽. 彼由親近善丈夫故. 聞正法故. 如理作意爲依止故. 見諸惡行能感當來非愛果報. 自勉自勵遠離諸惡. 是名樂惡而非行惡. 若性樂惡而不遠離. 是名行惡亦復樂惡. 若有爲性不樂諸惡亦能遠離. 名非行惡亦非樂惡. 此中行惡亦樂惡者. 是名下士. 若有行惡而非樂惡. 或有樂惡而非行惡. 是名中士. 若非行惡亦非樂惡. 是名上士

復有三士. 一重受欲. 二重事務. 三重正法. 初名下士. 次名中士. 後名上士. 又有三種補特伽羅. 一以非事爲自事. 二以自事爲自事. 三以他事爲自事. 若行惡行以自存活. 名以非事爲自事. 若怖惡行修行善行. 名以自事爲自事. 若諸菩薩名以他事爲自事. 等. 初名下士. 次名中士. 後名上士. 又諸國王有三円滿. 謂果報円滿. 士用円滿. 功德円滿. 若諸國王生富貴家. 長壽少病有大宗葉. 成就俱生聰利之慧. 是王名爲果報円滿. 若諸國王善權方便所攝持故. 恒常成就円滿英勇. 是王名爲士用円滿. 若諸國王任持正法名爲法王. 安住正法名爲大王. 與內宮王子群臣英傑豪貴國人共修惠施. 樹福受齋堅持禁戒. 是王名爲功德円滿. 果報円滿者. 受用先世◑業果報. 士用円滿者. 受用現法可愛之果. 功德円滿者. 亦於當來受用円滿◑業果報. 若有國王. 三種円滿皆不具足. 名爲下士. 若有果報円滿或士用円滿. 或俱円滿. 名爲中士. 若三円滿無不具足. 名爲上士

復有三臣. 一有忠信無伎能智慧. 二有忠信伎能無智慧. 三具忠信伎能智慧. 初名下士. 次名中士. 後名上士. 若不忠信無有伎能亦無智慧當知此臣下中之下. 又有四語. 一非愛似愛. 二愛似非愛. 三非愛似非愛. 四愛似愛. 諸有語言辭句善順然非所宜. 是名初語. 或有語言辭句勃逆然是所宜. 是第二語. 或有語言辭句勃逆亦非所宜. 是第三語. 或有語言辭句善順亦是所宜. 是第四語. 若有宣說非愛似非愛非愛似愛語者. 是下士. 若有宣說愛似非愛語者. 是中士. 若有宣說愛似愛語者. 是上士

復有三種受諸欲者. 或有受欲非法孟浪積集財寶. 不能安樂正養己身及與妻子. 廣說乃至不於沙門婆羅門所修殖福田. 或有受欲法或非法孟浪或非積集財寶. 能以安樂正養己身妻子眷屬及知友等. 不於沙門婆羅門所修殖福田. 或有受欲一向以法. 及不孟浪積集財寶. 能以安樂正養己身. 廣說乃至能於沙門婆羅門所修殖福田. 此三種中初名下士. 次名中士. 後名上士

復有三人. 一者有人貪染而食. 愛著◑餐乃至耽◑. 不見過患不知出離. 二者有人思擇而食. 不染不著. 亦不◑餐呑吸迷悶堅住耽◑. 深見過患善知出離. 而於此食未斷未知. 三者有人思擇而食. 不生貪染. 廣說乃至深見過患善知出離. 又於此食已斷已知. 初名下士. 次名中士. 後名上士

復依施物說有三人. 一者有人所施之物. 但具妙香不具美妙味之與觸. 二者有人所施之物. 具妙香味而無妙觸. 三者有人所施之物. 具足美妙香味與觸. 初名下士. 次名中士. 後名上士. 又依施田說有三人. 一者有人於愛於恩而行惠施. 二者有人於貧苦田而行惠施. 三者有人於具功德最勝福田而行惠施. 初名下士. 次名中士. 後名上士. 復有差別. 施於所愛名爲下士. 施於有恩名爲中士. 施於貧苦具德勝田名爲上士. 又依施心說有三人. 一者有人將欲惠施先心歡喜. 正惠施時心不淸淨. 惠施已後尋復追悔. 二者有人先心歡喜. 施時心◑施已追悔. 三者有人先心歡喜. 施時心◑施已無悔. 初名下士. 次名中士. 後名上士

復於受持戒福業事. 建立三人. 一者有人但離一分. 非一切時常能遠離. 唯自遠離不觀他離亦不讚美. 見同法者心不歡喜. 是名下士. 二者有人離一切分一切時離. 唯自遠離不勸他人亦不讚美. 見同法者心不歡喜. 是名中士. 三者有人一切俱現. 是名上士. 又於受持禁戒處所. 建立三人. 一者有人住惡說法毘奈耶中. 受持禁戒. 二者有人住善說法毘奈耶中. 受持禁戒而有缺漏. 三者有人卽住於此受持禁戒而不缺漏. 初名下士. 次名中士. 後名上士. 又於受持戒心. 建立三人. 一者有人爲活命故受持禁戒. 二者有人爲生天故受持禁戒. 三者有人爲涅槃故受持禁戒. 初名下士. 次名中士. 後名上士. 又於受持別解脫律儀. 說有三人. 一者有人唯能受持近住律議. 二者有人亦能受持近事律儀. 三者有人亦能受持苾芻律儀. 初名下士. 次名中士. 後名上士. 又於受持苾芻律儀. 說有三人. 一者有人唯能成就受具足支. 無受隨法諸學處支. 亦無隨護他人心支. 亦無隨護如先所受諸學處支. 二者有人成前三支. 無後一支. 三者有人具成四支. 初名下士. 次名中士. 後名上士. 又有三人. 一者有人唯成別解脫律儀. 二者有人成別解脫靜慮律儀. 三者有人成別解脫靜慮無漏三種律儀. 初名下士. 次名中士. 後名上士. 又有三人. 一者有人唯能成就非律儀非不律儀攝所受戒律儀. 二者有人亦能成就聲聞等相應所受戒律儀. 三者有人亦能成就菩提薩냘所受戒律儀. 初名下士. 次名中士. 後名上士

復依修習思惟方便. 建立三人. 一者有人唯得勵力連轉思惟. 二者有人有間運轉. 設得無間要作功用方能運轉. 三者有人已得成就任運思惟. 初名下士. 次名中士. 後名上士. 又依己得修差別故. 建立三人. 一者有人已得內心奢摩他定. 未得增上慧法毘鉢舍那. 二者有人已得增上慧法毘鉢舍那. 未得內心著摩他定. 三者有人俱得二種. 初名下士. 次名中士. 後名上士. 又有三人. 一者有人已得有尋有伺三摩地. 二者有人已得無尋唯伺三摩地. 三者有人已得無尋無伺三摩地. 初名下士. 次名中士. 後名上士. 又依住修差別. 建立三人. 一者有人住染汚靜慮. 二者有人住世間淸淨靜慮. 三者有人住無漏靜慮. 初名下士. 次名中士. 後名上士

復次有十種有情衆. 於十種法愛樂喜悅. 何等十法. 一壽. 二色. 二財. 四友. 五戒. 六聞. 七梵行. 八慧. 九法. 十生天. 何等名爲有情十衆一傍生. 二母邑. 三受用欲者. 四求所作者. 五出家者. 六多聞爲命者. 七入證者. 八尋思者. 九勤苦者. 十棄身者

復次聽聞正法者. 略有六種煩惱過失. 謂□慢過失. 不欲過失. 不信過失. 身心損惱過失. 散亂過失. 迷惑過失. 由如是等諸過失故. 不能恭敬殷重聽法. 廣說如經. 散亂煩惱過失復有二種. 謂說時散亂. 說已散亂. 迷惑者. 謂顚倒

復次煩惱發業略有三種. 一相應發. 二親生發. 三增上發. 引餘煩惱而發起故

復次非所愛法略有六種. 一怨敵. 二疾病. 三不可愛境. 四生等諸苦. 五苦辛良藥. 六非串習善. 前四應遠離. 後二應修習

復次受用諸欲略有五種. 一領納受用. 二攝喜受用. 三尋思受用. 四貪彼受用. 五攝自受用

復次諸欲過失略有八相. 一少味多苦多過患相. 二他所逼切苦因緣相. 三雜染受用勝因緣相. 四◑諸惡趣苦因緣相. 五尋思擾亂苦因緣相. 六受用磨滅勝因緣相. 七喪身磨滅勝因緣相. 八能障善法勝因緣相

復次諸欲因緣略有六種變壞. 一他所逼切變壞. 二諸界互違變壞. 三所愛有情變壞. 四身變壞. 五心變壞. 六無常變壞. 復次當知諸欲由五種相似法故得稠林名. 一由衆多相似法故. 二由雜穢相似法故. 三由養育衆生. 相似法故. 四由藏竄相似法故. 五由險難相似法故. 我已略說有尋有伺等三地決擇. 其中處處餘決擇文. 更不復現

瑜伽師地論卷第六十一

위

*

다음

->